ລາວ​ນຳ​ເຂົ້າ ​ນ້ຳ​ມັນ​ເຊື້ອ​ເພີງ​ ຈາກ​ຈີນ ເປັນ​ຈຳ​ນວນ​ຫຼວງ​ຫຼາຍ ເພື່ອ​ຮອງ​ຮັບ​ການ​ກໍ່​ສ້າງ​ທາງ​ລົດ​ໄຟ
​ເຈົ້າ​ໜ້າ​ທີ່​ຂັ້ນ​ສູງຂອງ​ລາວ ກ່າວ​ວ່າ ເຈົ້າ​ໜ້າ​ທີ່​ຂາດ​ການ​ຄຸ້ມຄອງ ການ​ເຄື່ອນຍ້າຍ​ໄປ​ສູ່​ທີ່​ໝາຍ ຍັງ​ບໍ່​ໄດ້​ດີ​ເທົ່າ​ທີ່​ຄວນ ຈຶ່ງ​ເຮັດ​ໃຫ້​​ມີການ​ລັກ​ລອບ ​ເອົາ​ອອກ​ມາ​ຜະ​ສົມ​ ກັບ​ນ້ຳ​ມັນ​ທີ່​ໃຊ້​ທົ່ວ​ໄປ ແລະ​ເອົາ​ໄປ​ຂາຍ​ໃຫ້​ແກ່​ປ້ຳ​ຫັ້ນ.
ລາວນຳເຂົ້ານ້ຳມັນ ຈາກຈີນ ໃນປະລິມານຮວມເກີນ 100 ລ້ານລິດຕໍ່ປີເພື່ອຕອບ ສະໜອງໃຫ້ໂຄງການກໍ່ສ້າງທາງລົດໄຟລາວ-ຈີນ ແຕ່ກໍມີສ່ວນທີ່ເຮັດໃຫ້ເກີດບັນຫາ ຄ້ານ້ຳມັນຄຸນນະພາບຕ່ຳ ຊົງຣິດ ໂພນເງິນ ມີລາຍງານຈາກບາງກອກ ລາວນຳເຂົ້ານ້ຳມັນຈາກຈີນ ໃນປະລິມານຮວມເກີນ 100 ລ້ານລິດຕໍ່ປີ ເພື່ອສອບ ສະໜອງໃຫ້ໂຄງການກໍ່ສ້າງທາງລົດໄຟລາວ-ຈີນ ແຕ່ກໍມີສ່ວນທີ່ເຮັດໃຫ້ເກີດບັນຫາ ນ້ຳມັນຄຸນນະພາບຕ່ຳເຈົ້າໜ້າທີ່ຂັ້ນສູງ ໃນກະຊວງວິທະຍາສາດແລະເທັກໂນໂລຈີ ເປີດເຜີຍວ່າ ການອະນຸຍາດໃຫ້ມີການນຳເຂົ້ານ້ຳມັນເຊື້ອໄຟ ເພື່ອຕອບສະໜອງ ໃຫ້ກັບໂຄງການພັດທະນາຕ່າງໆ ທີ່ເປັນການລົງທຶນຂອງຕ່າງຊາດໃນລາວນັ້ນ ໄດ້ມີ ສ່ວນເຮັດໃຫ້ເກີດບັນຫາ ໃນການລັກລອບຄ້ານ້ຳມັນຄຸນນະພາບຕ່ຳຢູ່ໃນລາວ ໃນປັດ ຈຸບັນນີ້ ເພາະໄດ້ມີການອະນຸຍາດໃຫ້ນຳເອົານ້ຳມັນເຊື້ອໄຟຈາກຕ່າງປະເທດເຂົ້າມາ ໃນລາວ ໄດ້ເຖິງ 16 ດ່ານຊາຍແດນດ້ວຍກັນ ຊຶ່ງເຮັດໃຫ້ກວດກາ ໄດ້ຢ່າງບໍ່ທົ່ວເຖິງ ປະກອບກັບມີການລັກລອບຄ້ານ້ຳມັນເຖື່ອນເກີດຂຶ້ນ ຢູ່ຫຼາຍພື້ນທີ່ໃນລາວດ້ວຍນັ້ນ ກໍເຮັດໃຫ້ມີການນຳເອົານ້ຳມັນຄຸນພາບຕ່ຳມາປະສົມກັບນ້ຳຄຸນນະພາບມາດຕະຖານ ແລ້ວ ກໍນຳໄປຂາຍໃຫ້ກັບບັນດາປ້ຳບໍລິການນ້ຳມັນຕ່າງໆດັ່ງທີ່ເຈົ້າໜ້າທີ່ຂັ້ນສູງ ຂອງລາວ ໄດ້ໃຫ້ການຢືນຢັນວ່າ ທາງດ້ານ ທ່ານ Yasushi Negishi ຜູ້ອຳນວຍການທະນາຄານພັດທະນາເອເຊຍ (ADB) ປະຈຳລາວ ຢືນຢັນວ່າ ການຊົມໃຊ້ນ້ຳມັນທີ່ເພີ້ມຂຶ້ນ ໄດ້ເຮັດໃຫ້ລາວ ຕ້ອງ ຜະເຊີນກັບ ການຂາດດຸນບັນຊີການຊຳລະເງິນເພີ້ມຂຶ້ນທຸກປີ ໂດຍປີ 2018 ລັດຖະ ບານລາວຂາດດຸນບັນຊີການຊຳລະເງິນ ໃນອັດຕາສະເລ່ຍ 14 9 ເປີເຊັນ ຂອງຍອດ ຜະລິດຕະພັນຮວມພາຍໃນ (GDP)ແລະໄດ້ ມີການນຳເຂົ້ານ້ຳມັນເຖິງ 1,750 ລ້ານ ລິດ ເພີ້ມຂຶ້ນເກີນກວ່າ 12 ເປີເຊັນ ທຽບໃສ່ປີ 2017 ແຕ່ສຳລັບໃນປີ 2019 ນີ້ ກໍຄາດ ວ່າລາວຈະນຳເຂົ້ານ້ຳມັນບໍ່ເກີນ 1,000 ລ້ານລິດ ເພາະວ່າໂຮງກັ່ນນ້ຳມັນ ແຫ່ງທຳອິດ ໃນລາວ ທີ່ລົງທຶນ ໂດຍກຸ່ມເສດຖະກິດຈີນນັ້ນ ຈະເລີ້ມດຳເນີນການກັ່ນນ້ຳມັນໃຫ້ໄດ້ ໃນປະລິມານຮວມ 950 ລ້ານລິດ ໃນປີ 2019 ນີ້ ແຕ່ຢ່າງໃດກໍຕາມ ການນຳເຂົ້ານ້ຳມັນດັ່ງກ່າວ ກໍບໍ່ຮວມເຖິງການນຳເຂົ້ານ້ຳມັນຈາກຈີນ ສຳລັບຕອບສະໜອງໃຫ້ໂຄງການກໍ່ສ້າງທາງລົດໄຟລາວ-ຈີນ ແຕ່ຢ່າງໃດ ແລະເມື່ອ ຮວມກັບໂຄງການກໍ່ສ້າງເຂື່ອນໄຟຟ້າຂອງຈີນໃນລາວ ທີ່ກຳລັງກໍ່ສ້າງຢູ່ໃນເວລານີ້ ຈຳນວນ 9 ໂຄງການ ກໍເຮັດໃຫ້ຄາດໝາຍ ໄດ້ວ່າ ຈະມີການນຳເຂົ້ານ້ຳມັນຈາກຈີນ ໃນປະລິມານຮວມເກີນກວ່າ 100 ລ້ານລິດ ໃນປີ 2019 ນີ້ ຊຶ່ງເປັນນ້ຳມັນທີ່ສົ່ງອອກ ໂດຍກຸ່ມບໍລິສັດ Petro China ແລະນຳເຂົ້າມາໃນລາວໂດຍບໍລິສັດ NTP ການຄ້າ ນ້ຳມັນເຊື້ອໄຟຈຳກັດ ມະຫາຊົນ ທີ່ສ້າງຕັ້ງຂຶ້ນເພື່ອຕອບສະໜອງນຳມັນໃຫ້ກັບ ໂຄງການລົງທຶນຂອງຈີນໃນລາວ ເປັນການສະເພາະ ນັບແຕ່ປີ 2016 ເປັນຕົ້ນມາ ສ່ວນທ່ານບຸນທອງ ຈິດມະນີ ຮອງນາຍົກລັດຖະມົນຕີແລະປະທານອົງການກວດກາ ລັດຖະບານ ໄດ້ຖະແຫຼງຢືນຢັນວ່າ ໄດ້ກວດພົບການຈັດຕັ້ງປະຕິບັດທີ່ຜິດລະບຽບ ກົດໝາຍກ່ຽວກັບການຍົກເວັ້ນພາສີອາກອນນຳເຂົ້ານ້ຳມັນຂອງບັນດາບໍລິສັດຕ່າງໆ ທີ່ລົງທຶນໃນລາວ ຊຶ່ງໄດ້ຮັບການສະໜັບສະໜຸນ ຊ່ອຍເຫຼືອຈາກບັນດາເຈົ້າໜ້າທີ່ ໃນວົງການລາວນັ້ນເຮັດໃຫ້ລັດຖະບານລາວສູນເສຍລາຍຮັບໄປຫຼາຍກວ່າ 2,407 ຕື້ກີບ ໃນແຕ່ລະປີ ແຕ່ຢ່າງໃດກໍຕາມທ່ານບຸນທອງ ກໍໄດ້ຖະແຫຼງໃນໂອກາດທີ່ໄດ້ເດີນທາງໄປກວດກາ ໂຄງການ ກໍ່ສ້າງທາງລົດໄຟລາວ-ຈີນ ຮ່ວມກັບທ່ານຈ້າວ ເລີ່ຈີ ປະທານຄະນະກວດກາ ລະບຽບວິໄນຂອງສູນກາງພັກຄອມມຸຍນິສຈີນ ທີ່ແຂວງຫຼວງພະບາງ ເມື່ອທ້າຍປີ 2018 ວ່າ ການກໍ່ສ້າງທາງລົດໄຟຄືບໜ້າກວ່າ 40 ເປີເຊັນ ຂອງແຜນການແລະການດຳເນີນ ງານກໍຮຽບຮ້ອຍດີ ໃນທຸກດ້ານ ທັງນີ້ ຄະນະຄຸ້ມຄອງໂຄງການກໍ່ສ້າງທາງລົດໄຟລາວ - ຈີນ ໄດ້ສົ່ງມອບທີ່ດິນໃຫ້ກັບ ບໍລິສັດຈີນແລ້ວ 84 ເປີເຊັນ ຂອງພື້ນທີ່ຖືກກະທົບທັງໝົດ 3,832 ເຮັກຕາ ໂດຍໄດ້ ຊົດເຊີຍຄ່າທີ່ດິນລະຫວ່າງ 11,000-80,000 ກີບຕໍ່ຕາແມັດ ໃນແຂວຫຼວງນ້ຳທາອຸ ດົມໄຊ ຫຼວງພະບາງ ແລະລະຫວ່າງ 15,000 -137,000 ກີບ ຕໍ່ຕາແມັດ ໃນແຂວງ ວຽງຈັນ ແລະນະຄອນວຽງຈັນ ໂດຍກຸ່ມແລກປ່ຽນຂໍ້ມູນດ້ານທີ່ດິນໃນລາວ ລະບຸວ່າ ເປັນຄ່າຊົດເຊີຍ ທີ່ຕ່ຳກວ່າຄວາມເປັນຈິງ ເຖິງ 10 ເທົ່າຕົວ